Spike Edney

Philip «Spike» Edney (født 11. desember 1951) er en britisk musiker som ha deltatt i mange forskjellige band. Det viktigste har vært samarbeidet med Queen siden 1984. Samarbeidet har vært så tett at han har blitt kalt det femte medlemmet i Queen. I midten av 70-tallet gjorde han opptak og turnerte med bandet The Tymes og Ben E. King. Han var multiinstrumentalist og spilte keyboard, bass, gitar og trombone. På slutten av 70-tallet var han musikalsk leder for Edwin Starr. På starten av 80-tallet arbeidet han med Duran Duran, the Boomtown Rats, Dexys Midnight Runners, Bucks Fizz, Haircut One Hundred og the Rolling Stones.

For det meste spilte han keyboard med Queen, siden dette er hovedinstrumentet, men han spilte også rytmegitar og sang kor. Han har spilt med bandet på turnéene siden 1984, og var et selvfølgelig valg for Roger Taylors side-prosjekt The Cross og for Brian Mays Band da de turnerte i 1993 og 1998.

I 1994 startet han SAS Band (Spike's All Stars), en gruppe med stadig utskiftende besetning som noen ganger inkluderte musikere fra Queen, Whitesnake, Free, Roxy Music, Toto, Spandau Ballet og soloartister som Fish, Roy Wood, Leo Sayer, Kiki Dee og Paul Young.

Siden den avdøde Freddie Mercury var pianisten i Queen, tok han over denne rollen i turnéene med Queen + Paul Rodgers i 2005, 2006 og 2008. Han spilte pianostemmene på et Korg Triton keyboard, i tillegg til alle keyboardstemmene. På turnéen i 2005/2006 refererte Roger Taylor til ham som «trollmannen». Han har også vært keyboardist for Londonutgaven av produksjonen We Will Rock You siden premieren i 2002.

Utvalgte skiver 
Album:
 Queen: A Kind of Magic (1986)
 Queen: Live Magic (1986)
 The Cross: Shove It (1987)
 The Cross: Mad, Bad and Dangerous to Know (1990)
 The Cross: Blue Rock (1991)
 Lucio Battisti: Cosa succederà alla ragazza (1992)
 Queen: Live at Wembley '86 (1992)
 The Brian May Band: Live at the Brixton Academy (1994)
 SAS Band: SAS Band (1997)
 Brian May: Another World (1998; keyboards on "Slow Down")
 Queen + Paul Rodgers: Return of the Champions (CD/DVD, 2005)
 Queen + Paul Rodgers: Live in Ukraine (CD/DVD, 2009)

Video:
 Queen: Live in Rio (VHS/DVD, 1985)
 Queen: Live in Budapest (VHS/DVD, 1986)
 The Brian May Band: Live at the Brixton Academy (VHS, 1994)
 Queen+: The Freddie Mercury Tribute Concert (DVD, 2002)
 Queen: Live at Wembley Stadium (DVD, 2003)
 46664 – The Event (DVD, 2004)
 Live Aid (DVD, 2004)
 Queen + Paul Rodgers: Return of the Champions (CD/DVD, 2005)
 Queen + Paul Rodgers: Super Live in Japan (DVD, 2006)
 Queen + Paul Rodgers: Live in Ukraine (CD/DVD, 2009)

Eksterne lenker 
 
 
 
  SAS Band website

Queen